( 121 ) 



Baston, bourgois d'Ypre, de 200 Ib. et 50 Ib. dart., por laquele 

 plegerie il ont en main et en gages le moitié de les mieudrance 

 de le maison, ke on apiele Bars, de chou ke elle vaura mieus 

 a vendre de 200 Ib. dart., et si ont en main et en gages le 

 moitié de les miudrance de le maison ke on apiele Cruninghe 

 de tant comme elle vaut mieus, ke hors nist de rente. Et li 

 avant dis Vielemans Basions a doune en main et en gages a ses 

 pièges avant nommes se maison la u il maint ens et tôt le 

 porpris, sauf chou ke autre gent ont sus ke eschevin cou- 

 noissent, et sachent ke li avant dis Vielemans Basions a werpi 

 et clame quite a ses pièges avant nommes tous les hostieus et 

 toute le vaisselmente ki afierent et sont en se maison, et ces 

 avant dis hostieus et le vaisselemente a Vielemans Basions 

 reloe a ses pièges avant nommes por 20 s. dart. de rente par 

 an, tant comme il lor plaira; et li avant dis Vielemans Basions 

 a mis en main et en gages a ses pièges avant nommes le moitié 

 de toutes les dettes et de tous les gages ke Jakemes Basions et 

 Lambers de Cortrai avoient ensamble. Et toutes ces choses ki 

 avant sont nommées ont Willaume Portejoie, Henris Corniers 

 et Crisliens Tiesel avant dis en main et en gages duskes a tant 

 ke il seront aquite bien et loialment des 200 et 50 Ib. dart., 

 dont il sont plege por Vieleman Baston avant dit. A cheste 

 counissance furent eschevin d'Ypre, Jehans Mont et Jehans 

 Firlons. Che fu fait en lan del incarnation Nostre Signor 

 Jhesu Crist M. CC. et LXIX el mois de Julie, le semedi devant 

 le Devision des aposteles. 



Au dos : Chest Willaumes Portejoie, Henri Cornier et 

 Cristien Tiesel, borgois d'Ypre. 



Chirographe en parchemin. Archives communales 

 d'Ypres. Même fonds. 



